“Ад старажытных часоў і да нашых дзён колькасць колеранайменняў павялічваецца коштам канкрэтызацыі і дакладнай фіксацыі адценняў. На самым пачатку дадатковыя назвы ўзнікаюць дзякуючы новым фарбавальнікам, з’яўленне якіх абумоўлена даступнасцю адпаведных рэчываў у навакольным асяроддзі. Асобна фармуецца тэрміналогія колераў хатніх жывёл, каштоўных камянёў ды металаў. На пэўным этапе кожны колер набывае ўласную эканамічную (кошт фарбавальніка ды працы) і эстэтычную вартасці, прычым другое часцяком наўпрост вынікае з першага.